Universis presentes litteras inspecturis, Guillelmus Gendoti, custos sigilli regii in prepositura Sancti-Petri de Monasterio, salutem in Domino. Noveritis quod coram Guichardo, ecclesie clerico jurato regis nostri, cui quoad hec commisimus vices nostras, constitutus, Johannes Boilly, Dominus de Villaribus, publice et in jure confessus est se tenere in feodum a nobili et potenti principe, domino comite Autissiodorensi, res inferius nominatas: Videlicet quadraginta libras reddituales quas habet super prepositura de Vermentone, quas acquisivit a Johanne de Meso. Item duas partes, pro indiviso justicie de Vincellis et de Vincellotis, quas defuncta..... tenebat in dictis villis tempore quo vivebat. Item, quartum terre comitis...... avenis. Item, quartum furni de Vincellis. Item, quartum prepositure de Vincellis, ut dicebat dominus Joannes. Protestans, dictus Johannes, dominus de Villaribus, quod si quid de rebus quas tenet in feodum a comite Autissiodorensi per ignorantiam seu per oblivionem, in presentibus litteris remaneret apponendum, illud plus cognoscit esse de feodo dicti comitis Autiss. et de eodem facere servitium feodale, prout moris est, quotiens ad suam noticiam pervenerit in futurum, et sub omnium bonorum suorum mobilium et immobilium, presentium et futurorum, obligatione, quod contra confessionem per se factam ullo modo non veniet in futurum, prout hec omnia nobis retulit dictus juratus, cui fidem in hac parte adhibuimus. In quorum omnium testimonium, ad relationem dicti jurati, sigillum regis predicti presentibus litteris duximus apponendum. Datum anno Domini M. CCC. III, die veneris post festum B. Marie-Virginis.